CELEX: E2014P0010
Language: el
Date: 2014-04-08 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Eidsivating lagmannsrett στις 31 Μαρτίου 2014 στην υπόθεση Enes Deveci και λοιποί κατά Scandinavian Airlines System Denmark-Norway-Sweden (Υπόθεση E-10/14)

21.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/4
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Eidsivating lagmannsrett στις 31 Μαρτίου 2014 στην υπόθεση Enes Deveci και λοιποί κατά Scandinavian Airlines System Denmark-Norway-Sweden
   (Υπόθεση E-10/14)
   (2014/C 274/05)
   Στην υπόθεση Enes Deveci και λοιποί κατά Scandinavian Airlines System Denmark-Norway-Sweden, το Eidsivating lagmannsrett (δευτεροβάθμιο δικαστήριο του Eidsivating, Νορβηγία) υπέβαλε αίτηση στο Δικαστήριο της ΕΖΕΣ, με επιστολή της 31ης Μαρτίου 2014, η οποία περιήλθε στη γραμματεία του Δικαστηρίου στις 8 Απριλίου 2014, για την έκδοση συμβουλευτικής γνώμης σχετικά με τα ακόλουθα ερωτήματα:
   
               1.
            
            
               Συνάδει προς το άρθρο 3 παράγραφος 1, σε συνδυασμό με το άρθρο 3 παράγραφος 3, της οδηγίας 2001/23/ΕΚ του Συμβουλίου η ένταξη των μεμονωμένων υπό μεταφορά εργαζομένων από την επιχείρηση προς την οποία γίνεται η μεταβίβαση, σε πίνακα αμοιβών συλλογικής σύμβασης εργασίας που εφαρμόζεται στην επιχείρηση προς την οποία γίνεται η μεταβίβαση, με ισχύ από ημερομηνία που έπεται της λήξης της συλλογικής σύμβασης εργασίας που εφαρμοζόταν στη μεταβιβάζουσα επιχείρηση, ακόμη και εάν τούτο συνεπάγεται μείωση των αμοιβών των μεμονωμένων εργαζομένων;
            
         
               2.
            
            
               Εξαρτάται η απάντηση στο πρώτο ερώτημα από το εάν η συλλογική σύμβαση εργασίας που εφαρμοζόταν στους εργαζομένους της μεταβιβάζουσας επιχείρησης ήταν ακόμα σε ισχύ όταν η συλλογική σύμβαση εργασίας της επιχείρησης προς την οποία γίνεται η μεταβίβαση άρχισε να εφαρμόζεται στους εργαζομένους στο πλαίσιο της μεταβίβασης της επιχείρησης;
            
         
               3.
            
            
               Εξαρτάται η απάντηση στο πρώτο ερώτημα από το εάν η μείωση των αμοιβών είναι σημαντική ή όχι;